
	OPĆINSKO VIJEĆE



KLASA: 350-02/22-01/2
URBROJ: 2133-22-01-22-2
Žakanje, 29.09.2022.
Na temelju članaka 86. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19) i članka 30. Statuta Općine Žakanje („Službeni glasnik Općine Žakanje 01/21) Općinsko vijeće Općine Žakanje je na 9. redovnoj sjednici održanoj dana 29.09. 2022. godine donijelo
ODLUKU O IZRADI IV. IZMJENA I DOPUNA PROSTORNOG PLANA UREĐENJA OPĆINE ŽAKANJE
OPĆE ODREDBE
Članak 
(1) Donosi se Odluka o izradi IV. Izmjena i dopuna Prostornog plana uređenja Općine Žakanje  (Glasnik Karlovačke županije 01/08, Službeni glasnik Općine Žakanje 03/15, 02/19 i 06/20) – u daljnjem tekstu Odluka.
PRAVNA OSNOVA ZA IZRADU I DONOŠENJE PROSTORNOG PLANA
Članak 
(2) Pravna osnova za izradu i donošenje IV. izmjena i dopuna Prostornog plana uređenja Općine Žakanje (u daljnjem tekstu: IV. Izmjene Plana) su odredbe čl. 10., 11., 13., te čl. 75. do čl. 113. Zakona o prostornom uređenju (NN 153/13, 65/17, 114/18, 39/19 i 98/19) (u daljnjem tekstu: Zakon).

RAZLOZI DONOŠENJA PROSTORNOG PLANA
Članak 
(1) Razlozi za donošenje IV. Izmjena Plana su:
1. Usklađenje postojećih i planiranje novih površina izdvojenih dijelova građevinskih područja gospodarske te komunalno servisne namjene sa potrebama gospodarskog razvoja Općine;
2. Usklađenje postojećih i planiranje novih površina građevinskih područja naselja za potrebe razvoja gospodarstva
3. Usklađenje površina građevinskih područja naselja i izdvojenih dijelova građevinskih područja naselja sa stanjem na terenu, kao i potrebama gradnje stanovnika i vlasnika nekretnina na području Općine, a u skladu s planskim mogućnostima 
4. Usklađenje tekstualnog dijela Plana sa zahtjevima korisnika prostora te potrebama razvoja Općine.
5. Usklađenje tekstualnog i grafičkog dijela Plana sa zakonskim obvezama, planovima višeg reda i uvjetima javnopravnih tijela.
OBUHVAT PROSTORNOG PLANA
Članak 
(1) Obuhvat IV. Izmjena Plana je područje Općine Žakanje.
(2) IV. Izmjene Plana iz prethodnog stavka obuhvaćaju tekstualni i grafički dio Plana, a prikazati će se u skladu s važećim Pravilnikom o sadržaju prostornih planova.

SAŽETA OCJENA STANJA U OBUHVATU PROSTORNOGPLANA
Članak 
(1) Prostor Općine Žakanje proteklih godina se uređivao, štitio i razvijao temeljem smjernica, mjera i odredbi Prostornog plana uređenja Općine Žakanje.
(2) Donesene Izmjene i dopune Prostornog plana uređenja Općine Žakanje tijekom proteklih godina, prostor je parcijalno sagledan i planiran sukladno planovima Općine i potrebama korisnika prostora.
(3) Obzirom na protek vremena i planove razvoja Općine, došlo je do potrebe sveobuhvatnijeg sagledavanja prostora, a koje se namjerava planski obraditi kroz IV. Izmjene Plana.

CILJEVI I PROGRAMSKA POLAZIŠTA PROSTORNOG PLANA
Članak 
(1) Cilj izrade IV. Izmjena Plana je redefiniranje građevinskih područja naselja te izdvojenih dijelova građevinskih područja naselja i njihovo usklađivanje sa potrebama korisnika prostora, a sukladno iskazanom interesu.
(2) Programska polazišta izrade IV. Izmjena Plana također se temelje na usklađenju sa prostorno planskim dokumentima šireg područja, odnosno više razine, kao u međuvremenu donesenim programima razvoja područja Općine Žakanje, a sve sa ciljem osiguranja prostorno planskih uvjeta za demografsku obnovu, gospodarski rast i održivi razvoj te podizanje životnog standarda stanovnika i korisnika prostora Općine Žakanje.
POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA
Članak 
(1) Za izradu IV. Izmjena Plana biti će korišteni podaci dostupni iz informacijskog sustava prostornog uređenja te podaci i dokumentacija koju dostavljaju javnopravna tijela iz svog djelokruga. Javnopravna tijela, ako je moguće, podatke i drugu dokumentaciju dostavljaju u digitalnom obliku te geokodirane (georeferencirane).
(2) Odgovarajuće sektorske strategije, planove, studije i druge dokumente propisane posebnim zakonima dostavit će javnopravna tijela određena u članku 8. ove Odluke, svatko iz područja svog djelokruga. 
(3) Ukoliko se tijekom izrade IV. Izmjena Plana ukaže potreba za posebnim stručnim podlogama od značaja za moguća specifična prostorno – planska rješenja, odnosno dodatnom dokumentacijom, one će biti izrađene, odnosno dokumentacija pribavljena od strane nositelja izrade te će se dostaviti stručnom izrađivaču prostornog plana.
STRATEŠKA PROCJENA UTJECAJA NA OKOLIŠ
Članak 
(1) Sukladno zakonskoj regulativi, nositelj izrade će provesti postupak ocjene o potrebi strateške procjene utjecaja na okoliš IV. Izmjena Plana.
NAČIN PRIBAVLJANJA STRUČNIH RJEŠENJA PROSTORNOG PLANA 
Članak 
(1) Stručni izrađivač neće izrađivati stručno rješenje IV. Izmjena Plana već će izraditi Nacrt prijedloga IV. Izmjena Plana, temeljem kojeg će Općinski načelnik utvrditi prijedlog IV. Izmjena Plana za javnu raspravu.
POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA
Članak 
(1) Utvrđuje se popis javnopravnih tijela određenih posebnim propisima koji u skladu s člankom 90. Zakona trebaju dati zahtjeve za izradu IV. Izmjena Plana iz područja svog djelokruga te sudjelovati u njegovoj izradi:
MINISTARSTVO PROSTORNOG UREĐENJA, GRADITELJSTVA I DRŽAVNE IMOVINE, Uprava za upravljanje i raspolaganje nekretninama, Ulica Republike Austrije 20, Zagreb
MINISTARSTVO KULTURE I MEDIJA, Uprava za zaštitu kulturne baštine, Konzervatorski odjel u Karlovcu, A. Vraniczanya 6, Karlovac
MINISTARSTVO POLJOPRIVREDE, Uprava za poljoprivredno zemljište, biljnu proizvodnju i tržište, Ulica grada Vukovara 78, Zagreb
MINISTARSTVO POLJOPRIVREDE, Uprava šumarstva, lovstva i drvne industrije, Planinska 2a, Zagreb
MINISTARSTVO OBRANE, Uprava za materijalne resurse, Sektor za nekretnine, zaštitu okoliša i graditeljstvo, Sarajevska cesta 7, 10000 Zagreb;
MINISTARSTVO UNUTARNJIH POSLOVA, Ravnateljstvo civilne zaštite, Područni ured civilne zaštite Rijeka, Služba civilne zaštite Karlovac, Dr. Vladka Mačeka 8, Karlovac
MINISTARSTVO UNUTARNJIH POSLOVA, Ravnateljstvo policije, Uprava za granicu, Ilica 335, Zagreb
MINISTARSTVO UNUTARNJIH POSLOVA, Ravnateljstvo civilne zaštite, Inspekcija zaštite od požara i civilne zaštite, Trg hrvatskih redarstvenika 6, 47000 Karlovac
HRVATSKE VODE, VGO srednja i donja Sava, VGI Kupa, Obala Frane Račkog 10, 47000 Karlovac
KARLOVAČKA ŽUPANIJA, Upravni odjel za prostorno uređenje, građenje i zaštitu okoliša, Odsjek za zaštitu prirode i okoliša, Križanićeva 11, Karlovac
KARLOVAČKA ŽUPANIJA, Upravni odjel za gospodarstvo, A. Vraniczanya 4, Karlovac
JU Zavod za prostorno uređenje Karlovačke županije, Križanićeva 11, 47000 Karlovac
JU za upravljanje zaštićenim prirodnim vrijednostima Karlovačke županije "Natura viva", Križanićeva 30, 47000 Karlovac
HRVATSKE ŠUME, UŠ podružnica Karlovac, Put Davorina Trstenjaka 1, 47000 Karlovac
HRVATSKE CESTE, Sektor za pripremu, građenje i rekonstrukciju, Voncinina 3, Zagreb,
HRVATSKE CESTE, Sektor za održavanje i promet, TI Karlovac, Banija bb, 47000 Karlovac
ŽUPANIJSKA UPRAVA ZA CESTE, Poslovni park Karlovac 1/A, Belajske Poljice, Barilović
HŽ INFRASTRUKTURA, Mihanovićeva 12, Zagreb
HOPS d.d., Sektor za razvoj, priključenja, izgradnju i upravljanje imovinom, Kupska 4, Zagreb
HEP ODS Elektra Karlovac, dr. Vladka Mačeka 44, Karlovac
Hrvatska regulatorna agencija za mrežne djelatnosti, Roberta Frangeša Mihanovića 9, Zagreb
Odašiljači i veze d.o.o., Ulica grada Vukovara 269d, 10 000 Zagreb
Hrvatski Telekom d.d., Roberta Frangeša Mihanovića 9, Zagreb;
KOMUNALNO OZALJ, Ulica akademika Milana Heraka 11, Ozalj
AZELIJA EKO, Ulica akademika Milana Heraka 11, Ozalj
mjesni odbori.
(2) Javnopravna tijela iz prethodnog stavka:
moraju dostaviti zahtjeve iz prethodnog stavka u roku 30 dana od zaprimanja ove Odluke s pozivom za dostavu predmetnih zahtjeva; a ako ih ne dostave u tom roku, smatrat će se da ih nemaju;
moraju u zahtjevima iz prethodnog stavka navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi u obuhvatu IV. Izmjena Plana; a ako to ne učine, nositelj izrade takve zahtjeve nije dužan uzeti u obzir, ali je to dužan posebno obrazložiti;
ne mogu u zahtjevima iz prethodnog stavka postavljati uvjete, kojima bi se mijenjali ciljevi i/ili programska polazišta za izradu IV. Izmjene Plana određeni ovom Odlukom;
nemaju pravo na naknadu za dostavljene zahtjeve iz prethodnog stavka; a ako je moguće podatke i drugu dokumentaciju treba dostaviti u digitalnom obliku te geokodirane (georeferencirane).
PLANIRANI ROK ZA IZRADU IV. IZMJENA PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA
Članak 
(1) Nakon pribavljanja Zahtjeva za izradu IV. Izmjena Plana iz članka 10. ove Odluke, izrada IV. Izmjena Plana odvijat će se u sljedećim fazama i rokovima:
1. faza -- 30 dana od dana dostave planskih inicijativa i zahtjeva stručnom izrađivaču
izrada nacrta prijedloga IV. Izmjena Plana iz Članka 9. ove Odluke;
utvrđivanje prijedloga IV. Izmjena Plana za javnu raspravu na temelju nacrta prijedloga IV. Izmjena Plana od strane Općinskog načelnika;
2. faza -- 7 dana
izrada prijedloga IV. Izmjena Plana za javnu raspravu (7 dana od utvrđivanja prijedloga IV. Izmjena Plana za javnu raspravu);
objava javne rasprave o prijedlogu IV. Izmjena Plana u dnevnom tisku te na mrežnim stranicama Ministarstva graditeljstva i prostornog uređenja i Općine Žakanje prije početka javne rasprave;
dostava posebnih pisanih obavijesti o javnoj raspravi o prijedlogu IV. Izmjena Plana javnopravnim tijelima iz članka 10. ove Odluke koja su dala ili trebala dati zahtjeve za izradu IV. Izmjena Plana;
3. faza -- 15 dana – javna rasprava, odnosno javni uvid u prijedlog IV. Izmjena Plana s javnim izlaganjem;
4. faza -- 15 dana od završetka javnog uvida - priprema izvješća o javnoj raspravi i objava istog na oglasnoj ploči i mrežnoj stranici Općine Žakanje i u informacijskom sustavu;
5. faza -- 7 dana od dana objave Izvješća o javnoj raspravi
izrada nacrta konačnog prijedloga IV. Izmjena Plana;
utvrđivanje konačnog prijedloga IV. Izmjena Plana od strane Općinskog načelnika za upućivanje na donošenje;
6. faza -- 15 dana – dobivanje mišljenja od strane JU Zavod za prostorno uređenje Karlovačke županije na konačni prijedlog IV. Izmjena Plana o usklađenosti s Prostornim planom Karlovačke Županije (ne pribavlja se ako je izrađivač Zavod).
7. faza -- dostava pisanih obavijesti sudionicima javne rasprave (i eventualnih ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi
8. faza -- izrada konačnog prijedloga IV. Izmjena Plana za usvajanje (7 dana od dana utvrđivanja konačnog prijedloga IV. Izmjena Plana)
9. faza -- 15 dana
donošenje IV. Izmjena Plana od strane Općinskog vijeća Općine Žakanje;
objava Odluke o donošenju IV. Izmjena Plana u Službenom glasniku Općine Žakanje;
tehničko dovršenje IV. Izmjena Plana (7 dana od objave u službenom glasniku Općine Žakanje);
dostava elaborata IV. Izmjena Plana nadležnim tijelima iz Odluke o donošenju (Ministarstvo prostornog uređenja, graditeljstva i državne imovine, Javna ustanova Zavodu za prostorno uređenje Karlovačke županije, Upravni odjel za graditeljstvo i okoliš Karlovačke županije) (15 dana od dana objave u Službenom glasniku Općine Žakanje).
(2) Rokovi iz prethodnog Stavka ne uključuju vrijeme potrebno za:
utvrđivanje Prijedloga IV. Izmjena Plana za javnu raspravu na temelju nacrta Prijedloga IV. Izmjena Plana od strane Općinskog načelnika;
objavu javne rasprave o Prijedlogu IV. Izmjena Plana u dnevnom tisku te na mrežnim stranicama Ministarstva prostornog uređenja, graditeljstva i državne imovine i Općine Žakanje prije početka javne rasprave;
dostavu posebnih pisanih obavijesti o javnoj raspravi o Prijedlogu IV. Izmjena Plana javnopravnim tijelima iz članka 10. ove Odluke koja su dala ili trebala dati zahtjeve za izradu IV. Izmjena Plana;
eventualni postupak ponovnih javnih rasprava o izmijenjenom Prijedlogu IV. Izmjena Plana;
utvrđivanje konačnog Prijedloga IV. Izmjena Plana od strane Općinskog načelnika;
dostavu pisanih obavijesti sudionicima javne rasprave (i eventualnih ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi;
postupak donošenja IV. Izmjena Plana od strane Općinskog vijeća Općine Žakanje;
vrijeme do objave Odluke o donošenju IV. Izmjena Plana u Službenom glasniku Općine Žakanje.
(3) Postupak ponovne javne rasprave provodi se po potrebi, a najviše tri puta, nakon čega se donosi nova Odluka o izradi Izmjena Plana i provodi novi postupak izrade.
IZVORI FINANCIRANJA IZRADE PROSTORNOGPLANA
Članak 
(1) Sredstva za izradu IV. Izmjena Plana biti će osigurana iz proračuna Općine Žakanje.
ODLUKA O DRUGIM PITANJIMA ZNAČAJNIM ZA IZRADU NACRTA PROSTORNOG PLANA
Članak 
(1) Do donošenja IV. Izmjena Plana dopušteno je izdavanje akata za zahvate u prostoru na području Općine Žakanje u skladu sa Zakonom.
ZAVRŠNE ODREDBE
Članak 
(1) Temeljem čl. 81. st. 2. Zakona, nositelj izrade IV. Izmjena Plana je Jedinstveni upravni odjel Općine Žakanje.
(2) Nositelj izrade IV. Izmjena Plana treba jedan primjerak ove Odluke dostaviti:
javnopravnim tijelima iz članka 10. ove Odluke uz poziv da u roku 30 dana dostave zahtjeve za izradu IV. Izmjena Plana;
Zavodu za prostorni razvoj Ministarstva graditeljstva i prostornog uređenja.
(3) Temeljem članka 88. Zakona nositelj izrade IV. Izmjena Plana treba o izradi IV. Izmjena Plana obavijestiti:
 javnost na mrežnoj stranici Općine Žakanje i kroz informacijski sustav putem Zavoda za prostorni razvoj Ministarstva;
susjedne gradove i općine pisanim putem.
Članak 
(1) U skladu sa člankom 113. Zakona, u roku od 30 dana od stupanja na snagu Odluke o donošenju IV. Izmjena Plana, Općinsko vijeće Općine Žakanje objaviti će pročišćeni tekst odredbi za provedbu i grafičkog dijela nakon IV. Izmjena Plana elektroničkom i analognom obliku.
Članak 
(1) Odluka o izradi IV. Izmjena Plana objaviti će se u Službenom glasniku Općine Žakanje.
Članak 
(1) Ova Odluka stupa na snagu osmog dana od dana objave u Službenom glasniku Općine Žakanje.
PREDSJEDNICA
OPĆINSKOG VIJEĆA
Irena Hribljan

									


Dostaviti:
· Ministarstvo prostornog uređenja, graditeljstva i državne imovine, Zavod za prostorni razvoj, Ulica Republike Austrije 20, Zagreb
· Karlovačka županija, Upravni odjel za opću upravu, Križanićeva 11, Karlovac
· Općinski načelnik, ovdje
· Službeni glasnik, za objavu
· Pismohrana, ovdje 

